Со Роб се допишувавме додека беше во затворот на Округот Тревис.
Имаше многу време, па ни пишуваше долги писма.
КЛЕР ХЈУИ ФИЛМАЏИЈА ОД ОСТИН
Ова е првото што ни го напиша.
"Драга Клер,
кога си во затвор, времето е чудно.
Понекогаш секундата трае цел ден, а понекогаш денот трае неколку секунди.
Кога си во ќелија 23 часа дневно, времето се растегнува до бесконечност.
Многу читам.
Ја прочитав целата серија "Дина".
Тоа е најверојатно најдобрата НФ серија,
па ја сметам за класик.
Не сакам сложувалки."
Мислам дека му испратив книга со загатки или нешто слично.
"Но го слушам Националното радио, иако претпочитам вести на Би-би-си.
Ја искористив ситуацијата да прераснам во подобра личност
последниве девет и пол години.
Не можеш да забележиш зашто ме знаеш
само една недела, но прашај ги мајка ми, па дури и татко ми.
Можеби веќе ги имаш на лента како зборуваат за ова.
Немам поим што си направила досега.
Пораснав на многу начини што е невозможно да се објасни.
Те молам, пиши ми пак наскоро. Со срдечни желби, Роб."
Ова беше првото писмо, си пишувавме уште неколку пати
пред да го пуштат со кауција. Да.
НЕМА ДА ЗАБОРАВИМЕ
УБИСТВАТА ВО СЛАТКАРНИЦАТА ВО ОСТИН
Се изненадив кога слушнав дека мојата пресуда е поништена.
Човеку, стоев
пред вратата на мојата ќелија кога дојде офицерот,
зашто не доаѓа во нормално време со другата пошта.
Со правната пошта е поинаку. Ја донесоа, помислив: "Што е ова?"
Беше од Апелациониот суд. Го отворив и се изненадив.
Нашите обвиненија биле поништени поради прекршување на Шестиот амандман
и правото за директно соочување.
На судењето на Спрингстин
ја зеле мојата пишана изјава
и полицаецот прочитал делови од неа за досието.
За моето судење зеле делови од неговото видеоиспрашување.
Во Уставот пишува дека имате апсолутно право
да се соочите со тој што ве обвинил."
Јас одбив да сведочам на неговото судење.
Тој одбил да сведочи на моето судење.
Па, кога ни било дозволено
да се соочиме со тие што "нè обвиниле"?
МАЈК ЛИНЧ СУДИЈА НА СЛУЧАЈОТ НА РОБ И МАЈК
Тоа е сива зона во законот.
Во жалбената постапка
Врховниот суд на САД донел одлука
која го сменила законот и направила сè да биде црно-бело,
па имаше пресврт во случајот.
Нов развој на настаните
во еден од најзлобните злочини во Остин.
Апелациониот суд во Тексас донесе пресуда
дека Мајкл Скот бил неправедно осуден на смртна казна
во Округот Тревис.
Велат дека признанието било некоректно претставено пред поротата
и не се соочил со Роберт Спрингстин,
кој го обвинил.
Осудите на Скот и Спрингстин биле поништени.
Апелациониот суд донесе пресуда дека нивните уставни права биле прекршени.
Секогаш кога ќе ги чујам тие зборови...
МАРИЈА ТОМАС МАЈКА НА ИЛАЈЗА
...дека нивните права биле прекршени. Јас не...
Нашите девојчиња беа убиени.
Највисокиот суд во Тексас одлучи со пет спрема четири.
ПОЛ ЏОНСОН ГЛАВЕН ИНСПЕКТОР 1997-2002
Четворица судии рекле
дека нема разлика, но потребно е само мнозинство.
Пет од нив рекле дека е важно, па се одеше на ново судење.
Клер Хјуи: Колку долго веќе бевте во затвор во тоа време?
Шест и пол, седум години.
Тешко е да се каже за тоа.
Луѓето не го сфаќаат текот на настаните.
Злочинот се случил во 1991.
КАРЛОС ГАРСИЈА АДВОКАТ НА МАЈКЛ СКОТ
Во 1999 призна Мајкл Скот, призна Спрингстин.
Спрингстин го изгуби случајот. Скот го изгуби случајот.
Едниот доби смртна, другиот доживотна.
По седум години двата случаи беа поништени и беше закажано ново судење.
Окружниот обвинител одлучи
дека бидејќи признанијата покажаа дека девојчињата,
барем едно од девојчињата, било силувано,
може да најдат ДНК-докази за ново судење.
Дали доживеа оргазам?
Не знам дали ејакулирав.
На првото судење профилирањето веќе беше направено,
немаше туѓа ДНК во примероците.
Тоа е зашто во тоа време требаше поголема количина материјал.
Сега го тестираа материјалот со нова технологија
наречена "Вај-Естиар",
со која се откриваат многу помали количини на ДНК.
Државата беше запознаена со новиот начин на тестирање...
АМБЕР ФЕРЕЛИ ТИМ НА СПРИНГСТИН И СКОТ
...помислија: "Ова може да е тоа,
зашто сега ќе може да се искористат нивните признанија еден против друг.
Ќе докажеме со наука дека тој е сторителот."
Има Х-хромозом и У-хромозом.
Ако си "ХХ" си женско, ако си "УУ" си машко.
"Вај-Естиар" ја игнорира женската ДНК.
Добивме повик од канцеларијата на судијата,
"Дали можете да дојдете веднаш?"
Кога стигнавме таму,
обвинителот рече: "Најдовме
целосен "Вај-Естиар" профил кај Ејми Ејерс.
ЕЈМИ ЕЈЕРС 13 ГОДИНИ
"И не се совпаѓа со ниеден од обвинетите.
Од вашите двајца, а ни од другите двајца."
Најважно е што таа ДНК е од некој друг.
ЏО СОЈЕР АДВОКАТ НА РОБЕРТ СПРИНГСТИН
Не е од ниедно од овие четири момчиња.
Претпоставувам дека државата Тексас сега ќе рече
дека таму имало пет момчиња, а не само четири.
Не е важно што не се совпаѓа со теориите што беа искористени при првото судење.
Мислеа дека ќе добијат резултат од "Вај-Естиар"
и ќе имаат потврда.
Место тоа, ја добија вистината и не можат да се справат со неа.
Теоријата на институциите во Тексас
дека се работи контаминација.
Нешто се случило со примерокот.
Можеби примерокот бил контаминиран или е вмешан уште некој друг.
РОЗМАРИ ЛЕМБЕРГ ЈАВЕН ОБВИНИТЕЛ НА ОКРУГОТ ТРЕВИС
Процедурата за собирање докази во 1991
со лабораториските процедури за обработка и постапување со материјалите.
"Вај-Естиар" би идентификувала и отфрлени клетки од кожата.
Па, секој што имал контакт или бил близу до примероците,
можел да ги контаминира доказите.
Мора да помислите на местото.
Имаше 10 см вода, сè беше поплавено.
ЕНЏИ ЕЈЕРС СНАА НА ЕЈМИ
Имате голи девојки на под со вода.
Може да е што било. Може...
ШОН ЕЈЕРС БРАТ НА ЕЈМИ
Тоа е ресторан, постојано одат луѓе.
Ги тестираа сите пожарникари што беа на местото, сите 50.
Сите полицајци што беа таму, сите луѓе од полицијата,
медицинскиот вештак. Го тестираа татко и' на Ејми...
нејзиниот брат...
Секој друг на кој ќе помислеа дека би можел да биде.
По тестирањето на над 200 луѓе
кои дури и само го погледнале телото, се доближиле до телото.
Нема никој друг, освен можеби некој што не е меѓу нив,
односно вистинскиот убиец.
Идејата дека може да е контаминација, да.
Постои таква можност. Дали има големи шанси? Не.
Целосен профил во вагиналниот примерок на најмалата жртва?
Не. Тоа не е контаминација. Тоа е убиецот.
ОКРУЖЕН ЗАТВОР ТРЕВИС УЛИЦА 10, 500 ВЕСТ
ЈУНИ 2009
По оригиналното судење за овој случај,
сега имаме на располагање нова технологија за испитување ДНК.
Во моментов ми е јасно
дека доказите за смртта
на овие четири млади жени вклучуваат ДНК од еден маж
чиј идентитет уште не ни е познат.
Имајќи го предвид тоа, не можам со мирна совест
да дозволам судење за овој случај пред да биде откриен и докажан
идентитетот на машкиот донор и не се открие целата вистина.
Прва пат во историјата на кривичното право во државата Тексас
двајца млади мажи беа ослободени со кауција
покрај четири точки за убиство со умисла.
Не можев веќе да ги задржам обвинетите во затвор,
па ги пуштив со кауција
и и' дадов на државата рок да се подготви за судењето.
Верувам дека Роберт Спрингстин и Мајкл Скот се одговорни
за смртните случаи во дуќанот за јогурт.
Ги уверувам сите дека ќе продолжиме со работа
на овој случај до наредното судење.
Прво што му кажав на Роберт
е дека ми е жал што чекаше толку долго да дојде овој ден.
Не бил на слобода над десет години.
Му ветив дека никогаш нема да се врати назад.
Ќе победиме во овој случај, не ми е важно како.
Судење, поништување, што и да е.
Како е да си надвор?
Прекрасно е. Му благодарам на Бога, на мојата фамилија и адвокатот
за оваа можност. Благодарам.
Фактот дека постои можност
никогаш да не се најде совпаѓање на ДНК не им пречеше на мајките.
Тоа е уште добар случај. Воопшто не ни требаа ДНК-докази.
МАЈКАТА НА ЏЕНИФЕР И САРА
Ќе платат за секој ден од нивниот живот.
На нивно место, би останала в затвор.
Таму се побезбедни, зашто многу луѓе се вознемирени поради ова.
ЈУЛИ 2009 ЕДЕН МЕСЕЦ ПО ИЗЛЕГУВАЊЕТО СО КАУЦИЈА
Овој случај е многу едноставен.
Се работи за лоша истрага
каде испитувачите ја пречекориле линијата...
ПОДГОТВУВАЊЕ ЗА НОВО СУДЕЊЕ
...со тактики за лажни признанија.
Евидентна е пристрасност за потврдување,
што значи дека бараат
каков било доказ за вина зашто веќе мислат дека е така.
Ова е Карлос Гарсија и ова што го прави овде
е вежбање на воведен говор
за повторното судење закажано
за 2008 или 2009 година, така мислам.
Го тераат Мајкл да се сети на деталите.
Мајкл се плаши и не може да се сети.
Ќе почне да му зборува: "Ова е пиштолот, нели?
Ајде, кажи ми."
Мајкл вели: "Да, тоа е пиштолот. Со тој пиштол ги уби девојките."
Пол Џонсон знаел додека ја гледал лентата...
Седел во друга просторија во близина и го гледал ова што се случува.
Пол Џонсон знаел во моментот дека тоа не е тој пиштол.
Зашто Пол Џонсон го тестирал.
Од Одделот за балистика од полицијата на Остин велат:
"Не е веројатно овој пиштол да е тој со кој се убиени девојките."
Мислам дека на првото судење не бил доволно нагласен фактот
дека тој пиштол не се совпаѓал,
дека немало никакви физички докази што ги поврзуваат момчињата со злочинот.
Полицијата знаела дека пиштолот не се совпаѓа,
иако спомнуваат при испрашувањето на Мајкл Скот
дека пиштолот што го имаат се совпаѓа.
Во 17 години откако е извршен злочинот,
ни еден физички доказ
кој ги поврзува момчињата со местото на злочинот никогаш не е најден.
Ни еден.
Колку долго траеше ова?
Четириесет и осум минути. - Добро.
Мора да се скрати на 20 минути.
Човеку.
Јас мислам дека Џонсон зезнал работа.
Не само што зезнал, ги скрил нештата што не се совпаѓале.
Па со секој тест од зрната,
од куршумите што биле во девојчињата, не можат да речат дека дошле
од пиштолот на Морис или дека не дошле.
Она што Морис го кажал било:
"Овој пиштол со кој бев уапсен е пиштолот
кој го зеде Форест да ги убие девојчињата."
Но ние отсекогаш знаевме дека Морис имал пристап и до други пиштоли.
Па, иако немавме позитивна идентификација,
тоа не би го ослободило Морис зашто знаеме дека имал други пиштоли.
Пиштолот со кој бил уапсен
би можел да се совпаѓа само ако му верувате на Морис.
Мислам дека сум искрен човек.
Ја кажувам вистината.
Мислам дека сум искрен во сè што правам,
мислам дека мојата истрага беше спроведена правилно.
Според мене, обвиненијата го покажаа она што мислев отсекогаш,
дека не само што го направиле тоа, туку и дека докажавме,
без разумно сомневање, дека го направиле тоа.
ПРАВОСУДЕН КОМПЛЕКС НА ОКРУГОТ ТРЕВИС
Мајкл Скот и Роберт Спрингстин
ОКТОМВРИ 2009 СОСЛУШУВАЊЕ
...биле во судот веќе десетина пати,
но ова беше прв пат да влезат како слободни луѓе.
Двајцата се надвор од затвор од јуни,
кога окружниот судија Мајк Линч ги ослободи со кауција
и нарача обвинението да се подготви или да го затвори случајот денеска.
Ве молам ред во судницата. Станете сите.
167-от окружен суд на Округот Тревис почнува да заседава.
Почитуваниот Мајк Линч претседава. Може да седнете.
Добар ден. Официјално почнуваме.
Во август судот издаде наредба
поради единствената природа и околности во случајот
за денешниот датум да биде денот кога странките ќе го известат судот
дали ќе бидат подготвени за судење со порота.
Како што знае судот, државата спроведува
тестирања за да се идентификува донаторот...
ЕФРЕЈН ДЕ ЛА ФОНТЕ ПОМОШНИК ЈАВЕН ОБВИНИТЕЛ
...на примерокот најден преку "Вај-Естиар" тестови
во еден од вагиналните примероци од една од жртвите во нашиот случај.
Поради тоа, почитуван судијо, имајќи предвид
дека уште не сме го идентификувале машкиот донатор,
државата не гледа друга можна опција, освен да донесе барање до судот
за одложување поради натамошната истрага
за откривање на идентитетот на машкиот донатор.
Уште нешто од Обвинението? - Не, господине.
Бидејќи нема забелешки, судот го одобрува предлогот
за двете обвиненија, за двата случаи.
Кога обвинителството не беше подготвено да ги реши проблемите со доказите,
ги принудив да го отфрлат случајот без предрасуди,
Мислам дека го спроведувавме законот и постапувавме праведно.
Видов дека речиси сите беа незадоволни...
Извинете.
...бидејќи немаше конечна одлука.
Но мислам дека обвинетите
беа среќни што се надвор од затвор и не се веќе под обвинение.
Г. Спрингстин, може да разговараме? - Немам коментар, молам.
Овде нема победа.
Основното прашање во случајот не беше одговорено.
Кој ги извел овие злочини?
Кои се тие луѓе? Мораме да ги најдеме.
Но мислам дека најважно од сè е да имаме сочувство и грижа
кон семејствата на девојчињата.
Се обраќате до судот, но не добивате правда.
Добивате само закони.
Правдата за вас може да биде различна од правдата за мене...
БОБ ЕЈЕРС ТАТКОТО НА ЕЈМИ
...или од кого било на улица.
Да. - Правдата може да биде одмазда.
Да не се залажуваме.
Ова беше тешка одлука
и повеќе посакувам да не морам да ја донесам.
Но верувам дека е најдобар законски и стратешки пат...
РОН ЛАРА ДЕТЕКТИВ
...за конечно повторно судење на Спрингстин и Скот.
Дали може да се направи поширока претрага,
на пример, КОДИС или базата за сексуални престапници?
Нема база за овој посебен тип профили.
Ова е само У-профил, за тоа нема база.
Што значи ова за правниот систем?
Бидејќи или пуштивте двајца убијци на слобода денеска,
или погрешни луѓе биле затворени.
Како луѓето да имаат верба во правниот систем
кога ни едниот од двата исходи не е добар?
Дваесет и четворица граѓани на Округот Тревис го слушнаа случајот
и ги осудија двајцата.
Ова е нов развој на настаните.
Мора да продолжиме да го бараме донаторот на оваа ДНК.
Како што реков, сметам дека не е фер пред порота да го предадеме ова.
Да бараме од нив да претпоставуваат или погодуваат.
Па, ќе чекаме.
Честитки. - Благодарам.
Изгледаш самоуверено денеска. Изгледаш... Изгледаше самоуверено.
Ова му е прв ден како слободен човек.
Главно слободен, надвор од затвор.
Изгледаш одлично. Мислам дека изгледаш добро.
Мислам дека изгледаш здраво...
Иако отпаднаа обвиненијата против вас...
НОЕМВРИ 2009 ЕДНА НЕДЕЛА ПО ПОНИШТУВАЊЕТО
...бевте близу до тоа да бидете ослободен од случајот пред јавноста.
Не бев ослободен.
Моето обвинение е само отфрлено.
Па, како да влегов...
од еден затвор во друг.
Бестрага!
Панталони од 100 долари, а не го собира каишот.
Не беше возбудливо како што многу луѓе
би помислиле дека би било
зашто не можеш да не мислиш на тоа.
Секогаш ти тежи прашањето: "Дали некогаш ќе бидам ослободен?"
Здраво! Мило ми е што ве гледам. - Продуцентот е со нас.
Чувствувајте се како дома.
ЕКИПАТА ОД "48 ЧАСА"
Можам да направам уште кафе. Има "Гејторејд" и диетален "Д-р Пепер",
секако и вода. - Убаво од вас. Добро сме.
Би сакале да снимиме нешто дополнително,
нешто како, што правите сега секојдневно?
Ова е мојата кујна, така да се изразам.
Имам мал тостер, имам микробранова печка.
Имам и тава.
Роберт Спрингстин, сега на 35 години...
"48 ЧАСА" ЧЕТВРТО ПРОДОЛЖЕНИЕ
...никогаш не очекувал да ги мине последните десет години во затвор.
Имаше многу помпа и лудило изминативе неколку години,
би сакал да расчистам некои работи и луѓето да ја дознаат вистината.
Дали се најдени твои отпечатоци
во дуќанот за јогурт? - Не.
Твоја крв? - Не.
Твоја ДНК? - Не.
Некое влакно? - Не.
Но тешко му е да објасни зошто, откако неколку часа одрекувал вмешаност,
на крајот признал во полицијата.
Како се случило тоа?
Не знам.
Има психолошки аспекти на тоа што не ги разбирам.
Зажалувате за одлуката да признаете?
На некој начин да, а на некој начин не.
Разговарав со неколку адвокати и со неколку експерти,
и сите рекоа дека може да му се случи секому.
И сега луѓето почнуваат
да ја дознаваат вистината за лажните признанија
и за признавањата под принуда.
НОЕМВРИ 2009 ТРИ НЕДЕЛИ ПО РАСПУШТАЊЕТО НА СЛУЧАЈОТ
Добро? Да. Убиј го, Бел.
Здраво, г-це Бел.
Ви ја кажав целата реченица, нели?
Џон Висер ме праша кој стих од поезија
би го искористил за да го окарактеризирам мојот случај.
И му реков дека тоа е Т. С. Елиот.
Вака ќе заврши светот Вака ќе заврши светот
Не со тресок, туку со липање.
Мислам, незадоволувачки е.
Едноставно е готово зашто науката нема мислење.
И седиме овде.
И ете го, жими Бога.
Сакаш пура?
Не, благодарам.
Разговарав со судијата Линч утринава.
Случајот е завршен, но никогаш нема да биде завршен.
Тоа беше едно од нештата за кои разговаравме.
Праша за тебе и му кажав.
Мисли дека си заминал.
Знаеш, му реков: "Ти си во Западна Вирџинија и ти кажав
дека никогаш нема да се вратиш во Тексас."
Обвинителството смета дека си виновен. Полицајците се бесни поради тоа.
Ако те фатат зад волан, нема да успееш да заминеш од Остин.
Ќе најдат причина да те пикнат в затвор.
Така велам јас.
Дури и ако обвиненијата бидат отфрлени.
Тоа ќе биде сензационална нова приказна.
Обвинетиот од дуќанот за јогурт. Бел, жими Бога.
Бел, ќе те...
Не! Не, не ми е важно што мислиш.
КАУЦИЈА ВО СЕКОЕ ВРЕМЕ 24-ЧАСОВНА УСЛУГА
48 ЧАСА
Многу го сакам Тексас. Не сакам да си одам,
но така е најдобро во моментов, па...
Не знаев дека ситуацијата со полицајците била толку сериозна.
Не сме сигурни во тоа,
но изгледа како да е прилично лошо,
а не сакаме да имаме проблеми.
Подобро да си на безбедно отколку да зажалиш.
Источна насока Н2. Има паркинг овде.
ПО ЕДНА ГОДИНА
ЕМС 10-18, полицаец е погоден.
Она што почнало како рутинско сообраќајно застанување, завршило со застрелување
на човек што имал минато со полицијата на Остин.
Полицаецот успеал да истрела куршум
кој го погодил осомничениот.
Дознаваме дека убиениот бил Морис Пиерс.
Полицајците велат дека Пиерс поминал преку знакот за застанување
и почнал да скока преку огради за да избега
низ оваа населба.
Вилсон конечно го фатил...
Полицаецот се обидел да го стави под контрола и да го приведе.
Рече дека почувствувал нешто мокро.
Сфатил дека Морис имал скриено
нож под коланот и си го пресекол гркланот.
Полицаецот Вилсон е во стабилна состојба.
По неколку минути соседите викнале полиција,
рекле дека напаѓачот е мртов во дворот надолу по улицата.
Морис Пиерс е добро познато име за многу луѓе од Остин,
поврзан со озлогласените убиства во дуќанот за јогурт.
Членови на семејството на Пиерс велат
дека минатото го следело и немал доверба во полицијата.
Вишиот наредник од Одделот за убиства
ми се јави следното утро и убаво му кажав.
Му реков, требаше да ме викнете мене таа ноќ.
Не сакам да чујам дека Морис Пиерс е мртов. Сакам да го видам мртов.
Она што секогаш се надевав дека ќе се случи,
кога ќе најдевме докази
ќе го изведевме пред суд за убиство од прв степен
и ќе добиеше доживотна казна.
Па кога
дознав дека бил убиен,
тоа не ме растревожи, можеби звучи малку сурово, но вистина е.
Со тек на годините Морис Пиерс разговараше со полицајците,
го интервјуираа, а тој секогаш разговараше со нив.
Пиерс секогаш се плашеше од полицајци.
Му додеваа зашто секогаш беше прв осомничен.
Џонсон одеше горе и му додеваше, му зборуваше, а тој секогаш разговараше.
НОЕМВРИ 1988 7 ГОД. ПОДОЦНА
Мислам дека разбирате
дека јас како одговорен што работи на овој случај
сум фрустриран зашто ти имаш информации за тоа,
а јас не можам да ги извлечам од тебе.
Само да ја дознаете апсолутната вистина за случајот.
Но другите полицајци,
првиот пат кога ме испрашуваа во полицијата.
Имав 16 години и тие ме преплашија.
Ми велеа: "Знаеш дека си го направил тоа",
а јас немав врска со тоа.
Не бев ни близу.
Не ни бев таму. Немав врска со тоа.
Но ти си рекол,
Форест го зеде пиштолот,
а потоа се врати и кажа дека ги убил девојките
со тој пиштол.
Кога сум го рекол тоа?
Десет дена откако се случило.
Откако... Кога ме испрашувале?
Не знам. Не бев таму.
Го немам целото интервју.
Да, го имате она од пет часот утрината.
Да, но... - Што се случи
со главниот дел од интервјуто?
Што се случи со делот каде што,
тие ме преплашија?
Ми фрлаа слики в лице.
Ми велеа: "Вака изгледаа девојчињата сега"
и сè друго,
Што се случи со сето тоа?
Не верувам дека ја имаат таа лента.
Затоа толку многу се плашам.
Добро, но јас не ти фрлив ништо.
Кога ќе ставите овде 16-годишна личност,
кога ќе му кажете дека знаете дека ги убил,
а јас немав никаква врска со тоа.
Тоа ме преплаши.
Мислиш дека би се сеќавал ако си ги убил?
Да, би се сеќавал.
Па, се надевам.
Ако ги убиев девојчињата, немаше сега да разговараме овде.
Ти велеше:
"Не се сеќавам. Не се сеќавам..."
А потоа додека пишував, почна да плачеш.
Тоа не е некој што не се сеќава.
Ти се сеќаваш.
Тоа што плачеш не значи дека криеш нешто.
Што значи тоа?
Дека си ме преплашил.
Тоа значеше.
Пиерс почина поради ПТСН.
Не се сомневам во тоа.
Ако Морис Пиерс не решел да земе пиштол во трговскиот центар
на 15 декември 1991, сега уште ќе беше жив
и никој од нас немаше да биде овде и да зборува за ова.
Се трудам да не чувам многу полициски работи дома.
Ги собувам чевлите пред врата, се обидувам да оставам што повеќе.
Но потоа се враќам дома и работам од дома неколку часа дневно.
ДЕН ЏЕКСОН ОДДЕЛ ЗА ЗАСТАРЕНИ СЛУЧАИ
Тоа е бесмислено во некоја смисла.
ПОЛИЦИЈА НА ОСТИН
Кога работев во Оддел за убиства, решив сто отсто од случаите.
Заминав оттаму без ниеден отворен случај.
Можеби се подреков, дојдов и,
"Мислиш дека си добар? Еве ти го случајот од дуќанот за јогурт."
За О. Џеј Симпсон им требал еден тон крв во тоа време.
Тогаш ДНК стана некој вид секојдневна работа,
по судењето на Симпсон.
А сега зборуваме за пикограми,
илјадити дел од нанограм.
Не ни се гледа со голо око.
И изгледа, секој пат кога зборуваш со тие лаборатории,
можат да постигнат сè повеќе.
ОДДЕЛ ЗА ЗАСТАРЕНИ СЛУЧАИ НА ПОЛИЦИЈАТА ВО ОСТИН
Биди внимателен.
Ете така.
Ова е отприлика така како што било?
Ова е реконструирано од местото на злочинот, од слики и видеоснимки.
Се разбира, ова е напред, каде сите муштерии седеле
и назад каде што започнал пожарот, и каде што биле девојчињата.
НЕ МИ СЕ ВЕРУВА ДЕКА Е ЈОГУРТ!
Тоа е првото што го гледаме, зашто овде ги имаме девојчињата
со биографија за секоја од нив.
И ова е...
Да, ова го гледате секое утро.
Потсетник дека тие девојчиња имале минато,
имаат фамилии, имале лица и животи.
Тоа не е само случај.
Тоа е нешто многу повеќе.
Имаме некои оригинални материјали од дуќанот за јогурт овде.
Овие две фиоки се полни со оригинални материјали.
Има и повеќе други фиоки на други места.
Пак би рекол, овој случај е обемен,
ова е само дел од цврстите копии.
Еве ги. Уште ги имаме оригиналните видеоснимки.
Овде има интервјуа, снимки од камери во кола,
оригинални снимки,
ако сакаме да ги гледаме, треба некаде да најдеме стар видеоплејер.
КОПИЈА ОД МАСТЕР СНИМКАТА ОД РОБ СПРИНГСТИН
МАЈКЛ ЏЕЈМС СКОТ ПО АПСЕЊЕТО
Имаме непозната ДНК...
ДУЌАНОТ ЗА ЈОГУРТ
СТАР СЛУЧАЈ
...треба да откријам кој бил. Тоа е примарната цел.
Можеби е контаминација или можеби е вмешан уште некој човек.
Колкава е можноста да е контаминација?
Го имаме оригиналниот профил од 2008 што бил испратен во лабораторијата.
А потоа во 2017 и 2018,
го наоѓаме тој профил на други места.
Во сосема друга лабораторија.
Во тотално различни и неповрзани делови од докази.
Како би можеле да имате контаминација
кога имате различни места на злочинот,
различни луѓе со различни притвори,
тие примероци одат во различни лаборатории во различни временски периоди?
Тоа е како повеќекратна добивка на лотарија,
шансите некако примероци што се неповрзани
и со кои ракувале различни луѓе во различни лаборатории
во различни временски периоди некако да бидат контаминирани
од истиот машки профил?
Такво нешто едноставно не постои.
Претпоставувам дека државата Тексас
сега ќе рече дека таму имало пет момчиња, не само четири.
Не е контаминација од персонал од лабораторијата или од некој од местото,
но да се рече дека тоа била петта личност,
или дека покажува дека тие четворица воопшто не биле таму,
туку е некоја друга личност,
додека не откриеме чиј е тој профил,
тоа е шпекулација.
Не го разбирам тоа.
Сите велат дека е контаминација.
Фамилиите ми кажаа дека мислат дека доказите биле контаминирани.
Еден поранешен полицаец ми го кажа истото.
Па претпоставив...
Бидејќи тие се луѓето што работеле на случајот.
Да.
Мозокот ми експлодира, искрено,
зашто нема никој друг во ниедно признание.
Значи, тоа би морало да значи...
Тоа ги оспорува признанијата.
Тоа нема врска со признанијата,
за мене.
Знаете?
Да.
- Јас...
Ќе останам настрана од тоа додека не дознаеме кој бил.
Би можело да испадне дека е некој целосно неповрзан со случајот,
како нивната ДНК да се пренела по некој сосема нормален пат, нели?
Можеби бил некој пријател.
Или може да е сосема слепа уличка. Не знаеме.
Не може да гледаме на ДНК како доказ за вина или невиност.
БРУС БАДОЛИ, ЕКСПЕРТ ЗА ДНК
ДНК е нешто што ни вели: "Имам примерок
и можеби ќе можам да ти кажам кој е изворот на примерокот
или кој нема ништо со тој примерок."
Но како и кога стигнал таму,
тоа зависи од целата истрага и другите фактори во неа.
Секогаш кога правите ДНК-тест,
мора да искористите дел од примерокот.
Откако ќе го искористиме, веќе го нема.
Па, кога имате ДНК-примерок и е многу мал,
можеби имате само една шанса зашто можеби ќе го искористите цел.
Потоа нема враќање назад.
Еве го У-профил од Џенифер Харбисон.
На некој начин, вие ризикувате
со најмодерната, можеби и најсовремената технологија.
Па не знаеме дали ова
ќе ни го обезбеди саканиот одговор, што е нешто,
или ќе остане само отпад
зашто никој претходно немал работено вака со ова.
Тоа е последен напор, зашто нема што друго да се користи во случајот
за да се реши убиството.
Добро, сега ние, сите вие, ќе викнеме, имајте трпение со нас,
зашто, жал ми е, можеби можеме да решиме злосторства,
но не можеме да ја решиме технологијата.
Добро, ова овде е мојата екипа за која ви кажував.
ШИЛА ВАЈСОЦКИ ПРИВАТЕН ДЕТЕКТИВ
Сите тие се возбудени...
ПОЛ ЏОНСОН ПЕНЗИОНИРАН ДЕТЕКТИВ
...бидејќи ќе ве сретнат зашто се фалев со вас.
Имаме еден куп прашања,
но мислам дека сакаме да почнеме со тоа,
што би направиле поинаку знаејќи го ова што го знаете денес?
Би продолжил со истрагата
на луѓето од потокот,
Мек и луѓето што биле заедно во потокот со Мек.
Не да ги гледаме како осомничени, туку само за да добиеме информации
зашто таму имало еден куп дојави за Морис.
Под мостот, каде што се дружеле тие луѓе,
таму Морис му кажал на Поланко дека го чувале заедничкиот пиштол.
Тој заеднички пиштол се сомневаме дека бил тој со калибар 380.
Поланко: Морис, можеш да нè одведеш таму каде што тој тип го крие пиштолот?
Морис: Знаете каде е Шол Крик?
Покрај потокот таму долу, назад...
Таму рече Форест дека го чувал.
Таму Форест рече дека Мејс го чувал?
Не знаев дека било кажано сето тоа. Тоа е лудо. Да.
МЕК ЛУДИН ПОРАНЕШЕН "ЧОВЕК ОД ПОТОКОТ"
Не знам ни како да одговорам на тоа.
Но, знаете, му кажавме на типот,
Мејс, кој живее во апартманите Норткрос со мајка му, мислам,
сигурно зборува за мене.
Да, јас бев во оној апартман, но од другата страна.
Токму овој?
Не познавам никој друг што живеел во апартманите Норткрос
со својата мајка, тоа бев јас, знаете,
"скинхед", или како и да е.
Не помислував дека ќе се вратам овде. Ова е...
Да, чувствувам дека моето детство ќе ме прогонува.
Мислам дека ова беше тоа место.
Да, дуќанот за јогурт е на две минути одење одовде?
КЕВИН ПАРЛИН ПОРАНЕШЕН ЧОВЕК ОД ПОТОКОТ
Колку има, неколку стотини метри? Мислам, навистина е близу.
Трговскиот центар е на другата страна од овие апартмани.
Но мислам дека имало голема ерозија.
Мислам дека беше...
Ние доаѓавме овде да се криеме и да пиеме пиво.
Да. - Тоа беше сè.
Во изјавата пишуваше
дека сите овде сте имале пиштоли.
Тоа е тотална глупост. - И мене ме прашаа за тоа.
Тоа е бесмислено.
Ме прашуваа за тоа.
Ме прашуваа за тековен примерок од ДНК
бидејќи мислам дека рекоа дека го изгубиле оригиналниот, па...
Како прво, ние немавме пари. Во ред?
Ако имавме пари за да купиме пиштол,
немаше да седиме во потокот.
Па, идејата за заеднички пиштол е апсолутен апсурд.
Мислам дека имавме голема храброст
и сакавме да бидеме жилави и "кул", но не бевме...
Знаете, не бевме злобни. Никогаш никого не сме повредиле.
И, да.
Според моето искуство, луѓето не сакаат да чујат
дека има луѓе што се родени злобни
и дека најголемиот дел од нас
не се ни добри ни лоши, но би отишле по кој било пат,
што можеби делумно го објаснува тоа што се случило таму, во ред?
Некој бил злобен и некој не се спротивставил на тоа.
Мислам дека делот што не можам да го сфатам
е како некој знаел и никогаш не кажал ништо?
Како никогаш не признале?
Бидејќи, да, некој бил злобен,
но некако верувам дека луѓето може да бидат секакви.
Никогаш не би сакал да сум еден од тие луѓе.
Сите да направиме убав круг наоколу.
Фатете се сите за рацете, ве молам.
Ти благодариме, човеку од горе.
ЛАУРА ГОНСАЛЕС КОНТРОЛОР ОД УЧИЛИШТЕТО БАРНЕТ
Благодарни сме што нè доведе овде.
Те молиме сите што се овде да ги чуваш здрави
и денеска да најдеме мир и решение.
Во името на Исус, амин. - Амин.
Да го повлечеме ова зашто капсулата мислам дека е овде,
зашто, гледајте...
Да. - Значи, таму е.
Да го преместиме ова наваму. Внимавајте.
Ќе го вратиме на местото.
Дали беше бетонско или во кутија? - Не можам да се сетам.
Се сеќавам дека го правеа.
Овде има нешто. Не знам што е.
Не знам дали е тоа или не.
Не се сеќаваш? - Не се сеќавам.
Таа година имаше многу магла. - Да.
Да.
Не знам.
Има многу корени, не ми се верува дека е овде.
Ни мене. Можеби е ваму.
Се прашувам дали е таму долу. - Нема никаква смисла.
Таа мисли дека било на страната на дворот.
Ни родителите не се многу сигурни.
Мислите дека знаете? Можете да ми помогнете?
"Најдобри пријатели засекогаш", да.
Ејми Ејерс, 21.02.1992, г. Сан е спонзор на годишникот.
Одиме.
Одиме. Бестрага! - Внимавај.
Каква мешаница. - Весници.
Овде има нешто во пластична ќеса.
Донеси ја кантата овде и...
Тоа се лентите? Од дрвото.
Тоа се тие.
Лентите од дрвото кога го засадија.
Гледам некои имиња овде.
Ги врзаа на него кога го засадија.
Нема да заборавиме. - Да.
Ова беше кутијата.
Мислам дека е добро да знаат дека не беа сами во сето тоа,
иако се чувствувале како да се сами.
КЕЈТ ЕЈЕРС ЌЕРКАТА НА ШОН И ЕНЏИ
Очигледно е дека многу луѓе навистина ја сакале
и многу мислеле на неа.
Ова е таа.
Зашто едно време кога бевме во основно училиште,
не знам дали таа некогаш...
Ако се исуши, ќе се види нешто повеќе.
Се сеќавам дека не знаев некои делови,
но чувствувам дека секогаш знаев за тоа.
Во куќата на баба ми и дедо ми имаше перниче со нејзиниот лик.
Секогаш се прашував која е таа.
И имаа еден цел ходник
во кој имаше еден куп нејзини работи.
Не знам, се гледа како тоа им влијае.
Тато не зборува многу за тоа.
Обично мама им вика на луѓето за тоа, но...
Не знам, некако се прашуваш какви би биле тие сега,
како ќе било, ако не се случело тоа.
НЕМА ДА ЗАБОРАВИМЕ
Па, уште едно поглавје е затворено.
Загубата на мојата сестра од пред 30 години се одразува на многу начини
на мојот живот како возрасна.
Јас сум Сонора, терапевт сум.
СОНОРА ТОМАС СЕСТРА НА ИЛАЈЗА
Имам приватна ординација во Масачусетс.
Кон оваа работа ме привлече вистински
што голем дел од мојот живот сакав да заздравам.
На почетокот, кога ќе го изгубите детето,
сакам да видам нешто малку повеќе за тоа
какво почетно искуство било тоа за вас.
Мислам дека користи да се каже приказната во различни околности, на различни начини.
Сакав да ви дадам шанса да му напишете писмо на вашето дете.
Може да биде она што се случува во вашиот живот во овој момент.
Но не верувам дека траумата некогаш ја губи својата сила.
Кога ќе ме прашате: "Дали можам да се сетам на дуќанот за јогурт?"
Чувствувам дека телото ми се менува
кога ќе се потсетам на тоа.
И... Јас не... Тоа можеби никогаш нема да се смени.
И по 31 година уште разговараме за тие работи,
а се обидувам да не го правам тоа.
Можеби не би го правела тоа
ако не разговарав со тебе. - Добро.
Но ми требаше таа врска со тебе.
Вчера разговаравме
за доживувањето на ова искуство, почнувате да ги дознавате
нештата што другите не ги знаат.
Не верувам дека функционира така за сите.
Не.
Бидејќи некои луѓе
кои ги знам во мојата фамилија станаа поцинични.
Не можам баш да најдам зборови за тоа,
а се обидувам да најдам и зборови за мене,
како на пример, зошто поради тие трагични искуства повеќе ги засакав луѓето.
Бидејќи можеше да биде спротивно.
Патем, и двете нешта се случија.
Да, кажувај ми за тоа.
Двете нешта се случија. - Да.
Навистина знаеш понекогаш да бидеш цинична,
но исто така се чувствуваш како да си на другата страна.
Се доближуваш кон љубовта.
Неверојатно е какви алатки имаме за да се залечиме, а ретко ги користиме.
Толку се доближуваме до болката, што ни е поудобно таму,
отколку што би ни било да тргнеме кон светлината, каде што е слободата.
ЏЕЈМС ТОМАС ТАТКОТО
Да, тоа често го слушам во групите за траума со кои работам.
"Ова не ми се допаѓа,
но се плашам, не знам што друго има.
И тоа е нешто што го знам, знам како да го правам.
Знам како да се држам до болката.
Знам како да живеам со болката."
Имам една изрека дека кога ќе умрам,
се надевам дека ќе бидам храбра и ќе скокнам во тоа.
Сакам слобода да паднам во тоа што следува, што и да е тоа.
Да, да се пуштиш од стравот. - Да се пуштиш од стравот.
Едно од најтешките нешта, го сфаќам ова 30 години подоцна,
е да најдеш начин како да живееш
и да го живееш животот што сакаш да го живееш по сево ова.
Не е дека не треба да ти е гајле,
не е дека не би требало, што и да е, но знаеш дека мораш
да сфатиш што сакаш да правиш и како да живееш.
Да.
А тоа е навистина тешко.
Но мислам дека е многу важно. Се вратив во училиштето
десет години подоцна.
Се запишав на инженерство, што го обожувам.
И мислам дека тешкиот дел
при убиствата е што си врзан со целата истрага.
Да.
Дали е добро? Дали е лошо? Дали некој зезнал? Бла, бла, бла!
Дури понатаму, кога отидов во вистинска група
фокусирана на жалење, вистински се ослободив.
А ме поканија зашто татко ми почина таа година.
Тоа беше прилично тривијално.
Не сакам да спомнам, тој имаше 85 години. Долго боледуваше.
Јас цело време во групата зборував за Илајза.
И многу ме ослободи да се фокусирам на тагата.
И мислам дека тоа го одрекувате во врска со убиствата.
Да. - Што е неопходно.
Но не беше неопходно за нас. - Не беше неопходно за мене.
Да. - Да.
Многу се сложувам со тоа
зашто мислевме дека постапуваме правилно кога истапивме во јавноста со ова
зашто сакавме тоа да биде изложено во јавноста
за и понатаму да ја имаме поддршката од целата заедница, тие да нè сакаат
и да ни помогнат да ги најдеме.
Секогаш кога ќе се случеше нешто, камерите беа пред нас.
Како што поминува времето, тоа си го зема данокот.
Помина 31 година.
Не би постапила исто сега.
Би се повлекла,
би заминала далеку и би се осамила малку со Бога.
Но мораме да бидеме внимателни со тоа, нашиот случај беше сосема јавен,
а најчесто луѓето немаат поддршка од заедницата.
Нивниот брат беше убиен, а никој никогаш не разговараше со нив за тоа.
Не го спомнуваат неговото име.
Ви треба таа љубов. Ви треба помош кога страдате.
Тоа е мечот со две острици од јавноста.
Брзо добивме големо внимание зашто тоа беше жешка вест.
Четири бели девојки се убиени.
А случајот, не знаеме за случајот.
Што знаеме ние за случајот?
Што и да ни кажат, го земаме здраво за готово.
Тоа е зашто...
Да, јас би отстапила малку повеќе,
но чувствував обврска да го истерам ова до крај.
Извинете што ве прекинувам, но ни треба една снимка само од вас двете.
Добро.
Овие две? - Само ние двете.
Всушност, не, од сите. - И' треба широк кадар од нас.
Благодарам што го правите ова, навистина е прекрасно.
Нели е сладок? Многу е добар.
Знаев дека е подобро ако го направам тоа.
Да, а кога сака да го сподели своето искуство...
Го сподели. - Но се плаши, да.
Мило ми е. Добро се чувствував. - Да, знам. Мило ми е. Да.
Јас само...
Би го тргнала сево ова некое време.
Тешко ми беше овие денови пак да поминувам низ сето тоа.
Но те сакам и ја ценам можноста да го направиме тоа.
Ми даде голем дар.
Со твоите разговори со мене деновиве, не знам како да ти заблагодарам.
Научив многу од тебе.
Се надевам ова ќе помогне некому. - Мене ми помогна.
Единствената личност за која се грижам. - Да, многу ми помогна.
Благодарна сум што ги споделуваш своите искуства со мене.
Не можам да разговарам со мајка ми, но можам со тебе.
Една луда дама и' зборува на другата.
Би требало добро да се измешаме. - Нели? Да, така е.
Би требало да биде истата личност.
Да.
Добро, завршивте со нас? - Снимивте широк кадар?
Добро, овде сме.
Тешко е да се види.
Сликите на ѕидовите се од некои случаи што сме ги решиле во овие години.
Колку биле стари тие случаи? Многу?
Да, најголем дел од нив се од 1980-те и 1990-те.
Сигурен сум дека сте ги слушале сите тие приказни
од сите детективи последниве 30 години, "работиме на тоа",
јас сум најновиот што го вели тоа,
но сакам да знаете дека давам сè од себе за овој случај.
ДНК е сржта на она со што сакаме да продолжиме.
Продолжуваме со проценката на сите докази
зашто она што можело да биде
недоволно за тест пред неколку години, поради материјалот,
состојбата или што и да било,
можеби можеме да направиме нешто во врска со тоа.
Имаме ограничени количини.
Одлучувам како главен инспектор, но не одлучувам сам.
Ќе донесам многу повешти луѓе од мене, кои работат со ДНК.
Некои експерти ширум земјава може да ни дадат совет за да се осигураме
кога ќе тргнеме напред
обидувајќи се да тестираме нешто
или да користиме нечија ДНК, кога имаме најдобри изгледи.
Ако немаме големи изгледи, можеме да почекаме некое време.
Ако имате некои прашања,
со задоволство би ви одговорил најдобро што можам.
Убаво е да се добијат...
некакви информации.
Со години зборуваме
дека секогаш е убаво да се внесуваат нови луѓе.
Може да комуницираме како фамилија и полиција,
и се надеваме дека ќе успееме да го решиме ова.
Јас многу се надевам.
Верувам дека технологијата брзо напредува
и ќе стигнеме до точка кога ќе можеме да однесеме во лабораторија
предмети што порано не можеле да бидат тестирани,
со реални очекувања да се открие профилот, порано или подоцна.
Ќе го решиме тој случај еден ден. Сакам јавноста да го знае тоа.
ПОЛИЦИЈА
Ќе ја доживееш болката на свој начин и во свое време.
Не мораш да се осврнуваш на ова.
Во одреден момент проектот завршува
и се надеваш дека филмот е завршен, па го пушташ.
Ова беше поинаку, зашто не го завршив.
Беше многу комплицирано.
Не можев да ги видам сите страни, сите приказни,
сите луѓе.
Основно беше чувството дека не сум успеала.
Поширокото чувство ми беше дека сум ги разочарала луѓето.
Чувствував дека ги разочарав,
луѓето што многу веруваа во мене.
Но знаев дека вреди да се зачува тоа.
И мило ми е што оваа снимка ќе си најде свое место,
и така на некој начин
ќе им се оддаде почест на луѓето што ми дозволија да ги снимам.
Како што поминуваат годините,
случајот уште останува нерешен.
Се криев на секој 6 декември.
Не можеа да ме најдат. Заминував од работа.
Дури и кога уште бев во полицијата, а исто и во "Метро".
На 6 декември не можеа да ме најдат.
Бев нерасположен и бев сам.
Тоа е мојата верзија, претпоставувам, на денот што ќе живее во срамот.
Да, и најверојатно ќе биде така
сè додека случајот не се разреши.
Понекогаш мислам дека имам спомен, но тоа е фотографија,
тоа е фотографија што сум ја видела многу пати,
па сум изградила приказна околу неа.
Не знам дали е важно дали спомените се точни или не,
зашто тоа се твои спомени.
Па, се прашувате како се справуваме со траумите
и како ги менуваме или лекуваме?
Да, има една голема школа што вели дека
"Треба да си ја прераскажуваме приказната пак и пак".
Но треба да се случат и некои други работи
при кажувањето на приказната пак и пак.
Мислам дека треба да имаме голема поддршка кога го правиме тоа.
И да го имаме сочувството од други луѓе околу нас
кои се сведоци на нашата приказна.
Од кажувањето на таа приказна имаат корист и тој што раскажува
и тој што ја слуша таа приказна.
И мислам дека тоа може да го смени начинот како споменот живее во тебе.
Види, еве ја Илајза!
Преведено од Роза Базерко